અવાર-નવાર જેઓને સર્વાંગ શરીરે સોજા ચડી જતા હોય તેઓને કુંવાડિયાનાં પર્ણોનું સેવન કરવાથી ઉત્તમ પરિણામ મળે છે. કુંવાડિયાનાં પર્ણોનું શાક બનાવીને થોડા દિવસ તેનો નિયમિત આહારમાં ઉપયોગ કરવો. સાથે કુંવાડિયાનાં પર્ણોનો ઉકાળો કરીને તેનું સેવન કરવાથી ઝડપથી પરિણામ મળે છે. કુંવાડિયાનું સેવન નાના બાળકોને દાંત આવતા હોય ત્યારે કરાવવું જોઈએ. આશરે આઠ મહિના પછી બાળકોને દાંત આવવાની શરૂઆત થાય છે. એ સમયે કુંવાડિયાનાં પાનનો ઉકાળો કરી સવાર-સાંજ અડધી-અડધી ચમચી આપવાથી દાંત સરળતાથી આવે છે અને બાળકની શક્તિ વધે છે.